पुराने शहर में पानी सप्लाई ठप होने से संकट
दो फिल्टरों से हो रही पानी की आधी-अधूरी सप्लाई
भास्करन्यूज | हिसार
महावीरकॉलोनी जलघर से पानी सप्लाई प्रभावित हो गई है। जलघर के वाटर क्लियर फिल्टर पर पिछले चार दिनों से काम चल रहा है। इससे कई स्थानों पर बेहद कम पानी पहुंच रहा है। अधिकारियों के मुताबिक एक सप्ताह तक पानी की समस्या बनी रह सकती है। महावीर कॉलोनी के जलघर से ऋषि नगर, प्रीति नगर, मॉडल टाउन, सिटी थाना क्षेत्र, मिलगेट क्षेत्र, विनोद नगर, भारत नगर, बूस्टिंग स्टेशनों के लिए पानी सप्लाई होता है। जलघर में दो एमजीडी(मिलियन गैलन प्रति दिन) के फिल्टर के मेंटीनेंस और सफाई का कार्य चल रहा है। ऐसे में शेष दो फिल्टरों से ही शहर में पानी की आपूर्ति हो रही है। इसलिए पानी सप्लाई में कटौती की गई है। फिलहाल कटौती लाहौरिया चौक क्षेत्र के अलावा रामपुरा, डोगरान मोहल्ला, शांति नगर, विवेक नगर, प्रीति नगर आदि क्षेत्रों में पानी आपूर्ति को लेकर शिकायत हैं।
ऋषि नगर क्षेत्र में रोजाना पानी की सप्लाई हो रही है, लेकिन पानी साफ नहीं रहा है। ऋषि नगर, न्यू ऋषि नगर आदि क्षेत्रों में पानी मटमैला हल्के पीले रंग का रहा है। वैसे पानी भरपूर तादाद में रहा है। पुरानी सब्जी मंडी की सड़क का निर्माण कार्य चल रहा है। ऐसे में एक-दो स्थानों पर सड़क के निर्माण के चलते लाइन लीकेज हो गई है। यही कारण है कि इस क्षेत्र में पानी आपूर्ति प्रभावित चल रही है। जल्द लाइन की मरम्मत हो जाएगी तो इस समस्या का भी समाधान हो जाएगा और पूरी सप्लाई मिलने लगेगी।
इस जलघर से 70 फीसदी सप्लाई
शहरकी कॉलोनियों में 70 फीसदी स्थानों पर महावीर कॉलोनी के जलघर से पानी की सप्लाई होती है। यहां रॉ वाटर की क्षमता 10.50 क्यूसेक तक की है। जबकि यहां से प्रतिदिन करीब 50 लाख गैलन पानी सप्लाई होता है। रोजाना 23.60 एमएलडी पानी का उत्पादन होता है। इसलिए यहां दिक्कत आऩे पर आधे शहर को दिक्कत जाती है।
ठंड बढ़ी तो विलंब से घरों में पहुंच रहा पानी
^अभीदो एमजीडी क्षमता के फिल्टर पर मेंटीनेंस का कार्य चल रहा है। इसलिए पानी सप्लाई शेष दो फिल्टरों से हो रही है। जबकि कुछ क्षेत्रों में पुरानी सब्जी मंडी की सड़क के निर्माण के चलते कुछ स्थानों पर लाइन लीकेज हो चुकी हैं। इसलिए पानी की कटौती की शिकायतें रहीं हैं।’’ सुनीलकुमार, जेई, जनस्वास्थ्य विभाग
सप्ताह भर बाद दुरूस्त होगी व्यवस्था
अभीएक सप्ताह तक लोगों को पानी की किल्लत का सामना करना होगा। दरअसल, मेंटीनेंस का कार्य अभी एक सप्ताह और चलेगा। इसलिए जलघर से जुड़े क्षेत्रों के लोग पानी की बचत का विकल्प रखें। अधिकारियों का कहना है कि सप्ताह भर बाद पूरी सप्लाई शुरू हो जाएगी।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva